Θέμα 4ο 
Στο φαρμακείο που ασκείστε ως βοηθός φαρμακείου, προσέρχεται μια νεαρή γυναίκα – πελάτης του φαρμακείου, η οποία σας αναφέρει ότι υποφέρει από την προηγούμενη ημέρα με έντονα συμπτώματα ουρολοίμωξης. Σας αναφέρει επίσης ότι αναγνωρίζει πολύ καλά τα συμπτώματα γιατί έχει ιστορικό ουρολοιμώξεων στο παρελθόν, τις οποίες αντιμετώπισε με αντιβιοτικά (κινολόνες) που της συνταγογράφησε ο γιατρός της.
Επειδή και τώρα έχει τα ίδια ακριβώς συμπτώματα, σας ζητά να της χορηγήσετε σε δισκία το ίδιο αντιβιοτικό που έλαβε και στο παρελθόν για να αντιμετωπίσει την ουρολοίμωξη, αν και δεν έχει ιατρική συνταγή γιατί δεν έχει επικοινωνήσει ακόμα με τον γιατρό της. 
Μπορείτε να χορηγήσετε το αντιβιοτικό στην ασθενή χωρίς ιατρική συνταγή, ώστε να αντιμετωπίσει το πρόβλημα υγείας που έχει;
Ποια συμβουλή θα πρέπει να της δώσετε σχετικά;
Μονάδες 25

